દરેક વ્યક્તિમાં ઓછેવત્તે અંશે ચારેય ગુણધર્મો હોઇ શકે. જ્યારે તે ભણતી હોય ત્યારે બ્રાહ્મણ, અનિષ્ટ સામે લડતી હોય ત્યારે ક્ષત્રિય, કમાતી હોય ત્યારે વૈશ્ય અને સેવા કરતી હોય ત્યારે શુદ્રનો ધર્મ નિભાવે છે. માનવશરીરમાં પણ ચારેય ગુણધર્મો જોઇ શકાય. અંત:કરણ બ્રહ્મધર્મ, હૃદય ક્ષાત્રધર્મ, મગજ વૈશ્ય ધર્મ અને હાથ-પગ શુદ્રધર્મનું પ્રતિનિધિત્વ કરે છે. અસ્તિત્વ માટે આ બધા અંગો આવશ્યક છે!